open-index/open-wikipedia-markdown huggingface dataset:
ஆப்பு

**ஆப்பு** ஒரு முக்கோண வடிவிலான கருவி. எடுத்துச் செல்லக்கூடிய ஒரு சாய்தளம் ஆகிய இது எளிய பொறி வகைகளுள் ஒன்று. இது பொருள்களைப் பிரிப்பதற்கும், ஒரு பொருளை இரு பகுதிகளாகப் பிரிப்பதற்கும், பொருளொன்றை உயர்த்துவதற்கும், ஒரு பொருளைக் குறிப்பிட்ட இடத்தில் தாங்கி வைத்திருப்பதற்கும் ஆப்பு பயன்படுத்தப்படுகிறது. இதன் அகன்ற முனையில் கொடுபடும் விசையை அதன் சாய்ந்த மேற்பரப்புகளுக்குச் செங்குத்துத் திசையில் மாற்றுவதன் மூலம் இது செயற்படுகிறது. ஆப்பொன்றின் பொறிமுறைநயம் அதன் நீளத்துக்கும் தடிப்புக்கும் இடையிலான விகிதத்தில் தங்கியுள்ளது. குறைந்த நீளமும் கூடிய தடிப்பும் கொண்ட ஆப்பினால் விரைவாக வேலையைச் செய்ய முடியும் எனினும், இதற்குக் கூடிய விசையைக் கொடுக்கவேண்டி இருக்கும்.

## மேற்கோள்கள்

பகுப்பு:இயந்திர பாகங்கள்
தூண்டில் (இதழ்)

*இக்கட்டுரை தூண்டில் இதழ் பற்றியது. பொதுப்பயன்பாட்டுக்கு [[தூண்டில்]] கட்டுரையைப் பார்க்க.* 

**தூண்டில்** 1985 இல் மேற்கு ஜெர்மனியில் இருந்து வெளிவந்த சஞ்சிகை. புலம்பெயர் படைப்பாளிகளிடம் இருந்து வெளிவந்த முதலாவது சஞ்சிகையாக இது கருதப்படுகின்றது.

## வெளி இணைப்புகள்
சில தூண்டில் இதழ்கள் நூலகம் திட்டத்தில்

பகுப்பு:1980 களில் வெளிவந்த தமிழ் இதழ்கள்
பகுப்பு:யேர்மனியத் தமிழ் இதழ்கள்
கப்பி

thumb|right|கப்பலில் காணப்படும் ஒரு கப்பித் தொகுதி.
**கப்பி** ()  (*pulley*) என்பது, விளிம்பில் வரிப்பள்ளத்தைக் கொண்ட ஒரு சில்லு ஆகும். ஒரு கயிறு, கம்பிவடம் அல்லது பட்டி இவ் வரிப்பள்ளத்தினூடாகச் செல்லுமாறு அமைக்கப்பட்டிருக்கும். கொடுக்கப்படும் ஒரு விசையின் திசையை மாற்றுவதற்கும், சுழல் இயக்கத்தை உண்டாக்குவதற்கும், நேர் அல்லது சுழல் இயக்கங்கள் தொடர்பில் ஏதாவது பொறிமுறைநயத்தை உருவாக்குவதற்கும் கப்பிகள் பயன்படுத்தப்படுகின்றன.

## பட்டியில் இயங்கும் கப்பித்தொகுதி
thumb|left|கப்பித்தொகுதி
ஒன்று அல்லது ஒன்றுக்கு மேற்பட்ட கப்பிகள் ஒரு பட்டி மூலம் இணைக்கப்பட்ட தொகுதி இதுவாகும். பொறிச்சக்தி, அடிப்பு முதலானவை இப்பட்டி மூலம் கடத்தப்படும்.

## கப்பித் தொகுதிகளின் வகைகள்
100px|thumb|right|நிலைத்த தனிக்கப்பி
100px|thumb|right|இயங்கும் தனிக்கப்பி

**நிலைத்த தனிக்கப்பி** 
இங்கு கப்பி நிலையாகப் பொருத்தப்பட்டிருக்கும். எத்தனம் வழங்கும் திசையை மாற்றமுடியும். இது முதல் வகுப்புக் கப்பிகள் எனப்படும். இங்கு பொறி முறை நயம் 1 ஆக இருக்கும்.
* **இயங்கும் தனிக்கப்பி** 
இங்கு கப்பி நிலையாகப் பொருத்தப்பட்டிருக்காது. இது இரண்டாம் வகுப்புக் கப்பிகள் எனப்படும். இங்கு பொறி முறை நயம் 2 ஆக இருக்கும்.
* **இணைந்த கப்பித் தொகுதி**
நிலைத்த தனிக்கப்பி, இயங்கும் தனிக்கப்பி ஆகியவற்றை ஒருங்கே கொண்டதாக இது காணப்படும்.
100px|thumb|left|இணைந்த கப்பித் தொகுதி

## மேற்கோள்கள்

பகுப்பு:பொறிகள்
வெற்றிமணி (செருமனி)

**வெற்றிமணி** செருமனியில் இருந்து வெளிவந்து கொண்டிருக்கும் மாத இதழ். இதன் ஆசிரியர் மு. க. சு. சிவகுமாரன். இவர் இலங்கையில் இருந்து 1950 முதல் 1980 வரை வெளிவந்த வெற்றிமணி சிறுவர் இதழை வெளியிட்டு வந்த மு. க. சுப்பிரமணியம் அவர்களின் மகன் ஆவார்.

## செருமனியில் வெளிவந்த இதழ்களில் சில

Image:Vettimani-July2007.jpg|வெற்றிமணி July2007
Image:Vettimani-July2007.jpg|வெற்றிமணி Aug2007 
Image:Vettimani-Nove.007.jpg|வெற்றிமணி Nov2007 


பகுப்பு:1990 களில் வெளிவந்த தமிழ் இதழ்கள்
பகுப்பு:2000 களில் வெளிவந்த தமிழ் இதழ்கள்
பகுப்பு:யேர்மனியத் தமிழ் இதழ்கள்
முடுக்கம்

lang=ta|255px|thumb|முடுக்கம் என்பது திசைவேகம் நேரத்துடன் மாறும் வீதம், வேக-நேர வரைபொன்றில் உள்ள ஏதாவதொரு புள்ளியில் முடுக்கத்தின் அளவு அப்புள்ளியில் உள்ள தொடலியின் சாய்வு விகிதத்தால் தரப்படும்.
இயங்கியலில் **முடுக்கம்** அல்லது **ஆர்முடுகல்** (*acceleration*) என்பது திசைவேகம் நேரத்துடன் மாறும் வீதத்தைக் குறிக்கும். நியூட்டனின் இரண்டாம் விதியில் விளக்கப்பட்டுள்ளபடி, பொருளொன்றின் முடுக்கமானது, அப்பொருளின் மேல் தொழிற்படும் ஏதாவது, மற்றும் அனைத்து விசைகளினாலும் ஏற்படக்கூடிய நிகர விளைவாகும். முடுக்கமானது அனைத்துலக முறை அலகுகள் இன்படி, மீ/செ2 (மீட்டர்/செக்கன்2 அல்லது மீட்டர்/விநாடி2) ஆல் கொடுக்கப்படும்.

முடுக்கம்=திசைவேகம்/காலம்  ms^-2

எடுத்துக்காட்டாக நிலையாக இருந்த பொருளொன்று (அதாவது சார்பு திசைவேகம் பூச்சியம்), அதிகரித்துச் செல்லும் வேகத்துடன் ஓர் நேர்கோட்டில் நகருமாயின், தான் நகரும் திசையில் முடுக்கப்பட்டுள்ளது அல்லது ஆர்முடுகல் அடைந்துள்ளது எனலாம். அந்தப் பொருள் வேறொரு திசைக்குத் திரும்புமாயின், அந்த புதிய திசையில் முடுக்கம் அடந்துள்ளது எனலாம். குறிப்பிட்ட பொருளின் நகர்வு வேகம் குறைந்து செல்லுமாயின், அதனைப் பொருள் நகரும் திசைக்கு எதிர்த் திசையிலான முடுக்கம் எனலாம். இது அமர்முடுகல் (deceleration) எனவும் அழைக்கப்படுவதுண்டு.

பொது வழக்கில் முடுக்கம் என்பது வேக அதிகரிப்பைக் குறிக்கும். வேகம் குறைவது *எதிர்முடுக்கம்* அல்லது *அமர்முடுகல்* எனப்படும். இயற்பியலில், வேக அதிகரிப்பு, வேகக் குறைவு இரண்டுமே முடுக்கம் என்றே குறிக்கப்படுகிறது. திசைவேகத்தின் திசை மாற்றமும் முடுக்கமே. இது மைய நோக்கு முடுக்கம் எனப்படுகிறது. வேகம் மாறும் வீதம் தொடுகோட்டு முடுக்கம் ஆகும்.

இது *நேரம் சார்பாக திசைவேகத்தின் முதல் [[வகைக்கெழு]] (derivative)* என வரைவிலக்கணம் கூறுவர். *நேரம் சார்பாக நிலையின் (position) இரண்டாவது வகைக்கெழு* என்றும் இதனை வரையறுக்கலாம். இது L&nbsp;T−2 என்னும் பரிமாணங்களைக் கொண்ட ஒரு திசையன் (காவி) கணியம் ஆகும்.

உதாரணம் :

ஒரு வண்டி மணிக்கு 4 கி.மி வேகத்தில் சென்றுள்ளது. அதை தடுக்ககூடிய எதிர் காற்று ஒன்றும் இல்லை. இவ்வண்டியின் முடுக்கம் வினாடிக்கு 2 மி. கூடுகின்றது.

இது எவ்வளவு தூரம் சென்றது என்பதை இக்கணித கோட்பாடு மூலம் பார்போம் :

x(t)=2(t^2)+4t ,  இங்கு x-யும் t-யும் தூரத்தையும் நேரத்தையும் குறிப்பன. அதாவது வண்டி ஒரு விணாடிக்கு 6 மீட்டரை தூரத்தை தாண்டும் .

http://podhuarivu.ezyro.com/momentum1.html

## மேற்கோள்கள்

பகுப்பு:இயற்பியல்
சொம்ச்சாய் வொங்சவாட்

**சொம்ச்சாய் வொங்சவாட்** (*Somchai Wongsawat*, தாய் மொழி: สมชาย วงศ์สวัสดิ์, பிறப்பு: ஆகஸ்ட் 31, 1947) தாய்லாந்தின் அரசியல்வாதியும் அதன் பிரதமரும் ஆவார். தாய்லாந்து மக்கள் சக்திக் கட்சியின் தலைவராக இருந்தார்.

சட்டத்துறையில் பட்டதாரியான இவர் அரசறிவியல் துறையில் முதுமாணிப் பட்டமும் பெற்றவர்.

## அரசியலில்
2007 இல் தாய்லாந்து மக்கள் சக்திக் கட்சியின் உதவித் தலைவராகத் தெரிவு செய்யப்பட்ட சொம்ச்சாய் 2008 இல் கல்வி அமைச்சராகவும் பின்னர் உதவிப் பிரதமராகவும் தெரிவானார்.

பிரதமராக இருந்த சமாக் சுந்தரவேஜ் பதவியில் இருந்தபோது தொலைக்காட்சி ஒன்றில் சமையல் நிகழ்ச்சி ஒன்றை நடத்தியமை தொடர்பான குற்றச்சாட்டுக்களை அடுத்து உயர் நீதிமன்றம் அவரை பிரதமர் பதவியில் இருந்து அகற்றவே, சொம்ச்சாய் செப்டம்பர் 9, 2008 இல் பதில் பிரதமராகத் தெரிவானார்.

செப்டம்பர் 17, 2008, சொம்ச்சாய் நாட்டின் தேசிய சட்டமன்றத்தின் பெரும்பான்மை வாக்குகளைப் பெற்று (298 எதிர் 163) நாட்டின் பிரதமராகத் தெரிவானார்.

## மேற்கோள்கள்

பகுப்பு:தாய்லாந்து அரசியல்வாதிகள்
பகுப்பு:1947 பிறப்புகள்
பகுப்பு:வாழும் மக்கள்
பாப் வுல்மர்

**ராபர்ட் ஆன்ட்ரூ வுல்மர்** (*Robert Andrew Woolmer*, மே 14, 1948-மார்ச் 18, 2007) முன்னாள் துடுப்பாட்டக்காரரும் துடுப்பாட்ட பயிற்சியாளரும் ஆவார். இங்கிலாந்து அணியை சேர்ந்து 19 தேர்வுப் போட்டிகளிலும் ஆறு ஒருநாள் போட்டிகளிலும் விளையாடியுள்ளார். பின்பு தென்னாப்பிரிக்கா, வார்விக்சயர், மற்றும் பாகிஸ்தான் துடுப்பாட்ட அணிகளுக்கு பயிற்சியாளராக பணியாற்றினார்.

2007 துடுப்பாட்ட உலகக்கிண்ணத்தில் வுல்மர் பயிற்சியாளராக இருந்த பாகிஸ்தான் அணி அயர்லாந்துக்கு தோல்வி அடைந்து சில மணி நேரங்களுக்கு பிறகு வுல்மர் திடீரென்று உயிரிழந்தார். இதனால் ஜமேக்காவின் காவல்துறை கொலை விசாரணையை தொடங்கியுள்ளது. ஆனால் மூன்று மாதங்களுக்கு பிறகு வுல்மர் இயற்கையின் படி உயிரிழந்தார் என்று ஜமேக்கக் காவல்துறை தெரிவித்துள்ளது.

பகுப்பு:இங்கிலாந்துத் துடுப்பாட்டக்காரர்கள்
பகுப்பு:துடுப்பாட்டப் பயிற்சியாளர்கள்
பகுப்பு:1948 பிறப்புகள்
பகுப்பு:2007 இறப்புகள்
பகுப்பு:பாக்கித்தான் துடுப்பாட்ட அணியின் பயிற்சியாளர்கள்
பகுப்பு:தென்னாப்பிரிக்கத் துடுப்பாட்ட அணியின் பயிற்சியாளர்கள்
பகுப்பு:கென்ட் துடுப்பாட்டக்காரர்கள்
பகுப்பு:விசுடென் துடுப்பாட்டக்காரர்கள்
கலிலியோ விண்கலம்

***கலிலியோ*** (*Galileo*) என்பது வியாழன் (ஜுபிட்டர்) கோளையும் அதன் சந்திரன்களையும் ஆராய்வதற்காக நாசாவினால் விண்ணுக்கு அனுப்பப்பட்ட ஆளில்லா விண்கலம் ஆகும். வானியலாளர் கலிலியோ கலிலியின் நினைவாக அவரின் பெயர் சூட்டப்பட்ட இவ்விண்கலம் அக்டோபர் 18, 1989 இல் அட்லாண்டிஸ் மீள்விண்ணோடத்தினால் அனுப்பப்பட்டது. இது ஏவப்பட்டு கிட்டத்தட்ட ஆறு ஆண்டுகளின் பின்னர் பூமி மற்றும் வீனஸ் கோள்களைத் தாண்டி 1995, டிசம்பர் 7 ஆம் நாள் வியாழனை அடைந்தது.

முதன்முதலாக ஒரு சிறுகோளை அண்டிச் சென்ற விண்கலம் *கலிலியோ* ஆகும். முதலாவது சிறுகோள் சந்திரனைக் கண்டுபிடித்தது. வியாழனின் சுற்றுவட்டத்தைச் சுற்றிவந்த முதலாவது விண்கலமும் இதுவாகும். அத்துடன் வியாழனின் வளிமண்டலத்துள் சென்ற முதலாவது விண்கலமும் இதுவே.

left|thumb|கலிலியோவினால் எடுக்கப்பட்ட படம்: வியாழனின் நான்கு பெரிய சந்திரன்கள்
2003, செப்டம்பர் 21 இல், 14 ஆண்டுகள் விண்வெளியில் உலாவிய *கலிலியோ* திட்டம் கைவிடப்பட்டது. அன்று இவ்விண்கலம் வினாடிக்கு 50 கி.மீ. வேகத்தில் வியாழனின் வளிமண்டலத்தினுள் அனுப்பட்டு வியாழனுடன் மோதவிடப்பட்டது. பூமியில் இருந்து பாக்டீரியாக்கள் எதனாலும் அங்குள்ள சிறுகோள்கள் எதுவும் பாதிக்கப்படாமல் இருக்கும் பொருட்டே *கலிலியோ* கைவிடப்பட்டது. *கலிலியோ* கண்டுபிடித்த யுரோப்பா என்ற சந்திரனின் மேற்பரப்பின் கீழே உப்பு நீர் பெருங்கடல் ஒன்று இருப்பதாக நாசா அறிவியலாளர்கள் நம்புகின்றனர்.

## வெளி இணைப்புகள்
* ''கலிலியோ'' இணையத்தளம் 
* ''கலிலியோ'' திட்டம் 

## மேற்கோள்கள்

பகுப்பு:அமெரிக்க விண்வெளித் திட்டங்கள்
பக்மினிசிட்டர் ஃபுல்லர்

**ரிச்சார்ட் பக்மின்னிசுடர் ஃபுளர்** (பக்கி) (ஆங்கிலம்:Richard Buckminster “Bucky” Fuller) (ஜூலை 12, 1895 – ஜூலை 1, 1983) ஓர் அமெரிக்க கட்டிடக் கலைஞர், எழுத்தாளர், வடிவமைப்பாளர், கண்டுபிடிப்பாளர், தொலைநோக்காளர், எதிர்காலவியலாளர். குறைந்த உள்ளீடுடன் கூடிய உற்பத்தியை சூழலுக்கு கேடு விளைவிக்காமல் தருவது எப்படி என்பதைப் பற்றி அவர் தீவிரமாக ஆராய்ச்சி செய்தார்.  வாழ்க்கை முழுவதையும் ஒரு பரிசோதனையாக வாழ்ந்து காட்டியவர்.

## மேற்கோள்கள்


பகுப்பு:1895 பிறப்புகள்
பகுப்பு:அமெரிக்கக் கட்டிடக்கலைஞர்கள்
பகுப்பு:1983 இறப்புகள்
பகுப்பு:அமெரிக்கக் கண்டுபிடிப்பாளர்கள்
பெனிசிலின்

**பெனிசிலின்** என்பது பக்டீரியாத் தொற்றைக் குணப்படுத்துவதற்காகப் பயன்படும் ஒரு தொகுதி பீட்டா-லாக்டம் நுண்ணுயிர்க் கொல்லிகளைக் குறிக்கும். இப்பெயர் பொது வழக்கில் இத்தொகுதியில் உள்ள பெனாம் (Penam) என்னும் குறிப்பிட்ட ஒரு நுண்ணுயிர்க் கொல்லியைக் குறிக்கவும் பயன்படுவதுண்டு. இதன் மூலக்கூற்றுச் சூத்திரம் R-C9H11N2O4S ஆகும். இதில் R மாறக்கூடிய பக்கச் சங்கிலியாகும்.

## வரலாறு
பெனிசிலினைக் கண்டுபிடித்தவர் ஸ்காட்லாந்தினரான சர் அலெக்சாண்டர் பிளெமிங் என்பவராவார். இந்தக் கண்டுபிடிப்பு 1928 இல் இடம்பெற்றது. எனினும், இதை முதன்முதலில் ஒரு மருந்தாகப் பயன்படுத்தியவர் நோபல் பரிசு பெற்றவரும், ஆஸ்திரேலியாவைச் சேர்ந்தவருமான ஹோவார்ட் வால்ட்டர் புளோரே (Howard Walter Florey) என்பவராவார்.

எனினும், பெனிசிலியத்தின் நுண்ணுயிர்ப் பெருக்கத் தடுப்பு இயல்பு பற்றிப் பலரும் குறிப்பிட்டுள்ளனர். இது குறித்த முதல் குறிப்பு 1875 ஆம் ஆண்டுக்குரியது. அப்போது ஜான் டிண்டால் (John Tyndall) என்பவர் இது பற்றி இலண்டனில் உள்ள அரச சங்கத்துக்கு (Royal Society) அறிவித்துள்ளார். ஏர்னெஸ்ட் டுச்செஸ்ட்னே என்பவர் 1897 ஆம் ஆண்டில் தனது ஆய்வுக் கட்டுரையில் இது பற்றிக் குறிப்பிட்டார். ஆனால் அவர் இளவயதினராக இருந்ததால் பாஸ்டர் நிறுவனம் அதனை ஏற்றுக்கொள்ளவில்லை.

## மேற்கோள்கள்

## வெளியிணைப்புகள்

* Model of Structure of Penicillin, by Dorothy Hodgkin et al., Museum of the History of Science, Oxford
* .
* Penicillin at *[[The Periodic Table of Videos]]* (University of Nottingham)
* Penicillin Released to Civilians Will Cost $35 Per Patient *Popular Science*, August 1944, article at bottom of page

பகுப்பு:மருந்துகள்
சனா

**சனா** (அரபு மொழி: صنعاء, பலுக்கல்: [sˤanʕaːʔ]) யெமன் நாட்டின் தலைநகரமும் மிகப்பெரிய நகரமும் ஆகும். 2004 கணக்கெடுப்பின் படி 1,747,627 மக்கள் வசிக்கின்றனர். 2,200 மீட்டர் உயரத்தில் அமைந்துள்ளது.

பகுப்பு:யெமன்
பகுப்பு:ஆசியத் தலைநகரங்கள்
தகரவெட்டி

**தகரவெட்டி** என்பது உலோக தகர (தகரக் குவளையின்) மூடியை வெட்டப் பயன்படும் ஒரு கருவி ஆகும். தகரங்கள் 1810 ஆண்டளவே பயன்பாட்டுக்கு வந்தாலும், மெல்லிய உலோக மூடி உள்ள தகரங்கள் 1950க்குப் பின்னரே பயன்பாட்டுக்கு வந்தன. எளிய தகரவெட்டிகள் சிறிய மனித வலுவுடன் தகரத்தை வெட்டக் கூடியவை. எந்த மனித வலுவும் இல்லாமல் வெட்டக் கூடிய மின் தகரவெட்டிகளும் உண்டு.

பகுப்பு:உலோக வேலை
பகுப்பு:19-ஆம் நூற்றாண்டுக் கண்டுபிடிப்புகள்
வடி

**வடி** அல்லது **வடிகட்டி** என்பது திண்மப் பொருட்களை நீர்மப் பொருட்களில் இருந்து பிரிக்கப் பயன்படும் ஒரு கருவி ஆகும். இது பெரும்பாலும், தொழிற்சாலைகள், ஆய்வுக் கூடங்கள், சமையலில் முதன்மையாக பயன்படுகிறது.  

சமையலில் தேனீர், கோப்பி, தேங்காய்ப்பால் முதலியவற்றை வடிக்க வடி பயன்படுகிறது.  

## வகைகள்
* சிறு வடி
* கூம்பு வடி
* வலைத்துணி

பகுப்பு:சமையல் கருவிகள்
பகுப்பு:தமிழர் சமையல் கருவிகள்
அரிதட்டு

**அரிதட்டு** அல்லது **மாவரி** என்பது மாவில் குறுணிய சீரான தூள்களை பெரிய கட்டிகளில் இருந்து வேறுபடுத்த பயன்படும் ஒரு சமையல் உபகரணம் ஆகும்.  மா, ரவை, தூள், பொடி வகைகள் அரிக்கப்படுவதுண்டு.

* பெரிய கண்ணறை உள்ள அரிதட்டு: 22-24 செ.மீ. 
* சிறிய கண்ணறை உள்ள அரிதட்டு: 22-24 செ.மீ. 

## இவற்றையும் பார்க்க
* வடி

## மேற்கோள்கள்

பகுப்பு:தமிழர் சமையல் கருவிகள்
மின் சோறுஆக்கி

**மின் சோறுஆக்கி** அல்லது **சோறு சமைப்பான்** என்பது அரிசியை சமைத்து சோறாக ஆக்கி தரும் ஒரு சமையல் சாதனம் ஆகும். 

ஏற்ற அளவு அரிசி, தண்ணீர், தேவையான அளவு உப்பு ஆகியவற்றை சேர்த்து இட்டால் மின் சோறுஆக்கி தானாக சோற்றை அவித்து, பதம் வந்த உடன் தானாக நின்றுவிடும். மரக்கறிகள், பருப்பு போன்றவற்றை சேர்த்து குழையல் சோறும் செய்யலாம். 

பொதுவாக இது ஜப்பானிய, சீனர், தமிழர் போன்ற சோறு முதன்மை உணவாக உண்ணுவோரின் வீடுகளில் இருக்கும். 

## வெளி இணைப்புகள்
* http://home.howstuffworks.com/rice-cooker.htm

பகுப்பு:சமையல்
பகுப்பு:சமையல் கருவிகள்
குப்பைத் தொட்டி

200px|thumb|right|டொரண்டோவில் ஒரு பச்சைநிற குப்பைத் தொட்டி
**குப்பைத் தொட்டி** குப்பைகளைத் தற்காலிகமாக இட்டு வைக்கும் தொட்டி ஆகும். 

குப்பைகளை அங்கும் இங்கும் போடாமல் குப்பைத் தொட்டியில் போடுவது ஒரு நற்பழக்கம் ஆகும். இது குப்பைகளை சுத்தம் செய்வதை இலகுவாக்குகிறது. சுற்றுச்சூழலை சுத்தமாக வைத்திருகிறது. நோய்க்கிருமிகள் பரவுவதைத் தடுக்கிறது.

தற்காலத்தில் நகரங்களில் குப்பைகளைப் பல்வேறு வகைகளாகப் பிரித்துப் போடுவதும் வழக்கம். பொதுவாக கரிம அல்லது உயிரி கழிவுகள் (மரக்கறித் தோல், இறைச்சியின் எலும்புகள் போன்ற) ஒரு வகையாகப் பிரிக்கப்படுகின்றன. மறுபயனீடு செய்ய கூடிய செய்தித் தாள்கள், உலோகங்கள் வேறு ஒரு வகையாக] பிரிக்கப்படுகின்றன. இலகுவாக மக்காத பொருட்கள் ஒரு வகையாக பிரிக்கப்படுகின்றன. இவை தவிர வேறு பிரிவுகளும் உண்டு.

## மேற்கோள்கள்

பகுப்பு:வீடு
மறுபயனீடு

ஒரு பொருளை ஒன்றுக்கும் மேற்பட்ட தடவைகளை பயன்படுத்தல் **மறுபயன்பாடு** (Reuse) எனப்படுகிறது. இதில் அப்பொருள் செய்யப்பட்ட நோக்கத்துக்காகவே மீண்டும் பயன்படுத்தலும், அப்பொருளை முதலில் கருதப்படாத ஒரு செயற்பாட்டுக்கு பயன்படுத்தலும் அடங்கும். மறுபயனீட்டுக்கு மாற்றாக மீளுருவாக்கத்தில் பொருட்கள் பொருட்கள் பதனிடப்பட்டு உற்பத்திச் செயற்பாட்டில் மூலப்பொருட்களாக பயன்படுத்தப்படுகின்றன. மறுபயனீடு பொருளாதார, சூழலியல் நன்மைகளைக் கொண்டுள்ளது. வளர்ந்துவரும் நாடுகளில் மறுபயனீட்டின் பொருளாதார நண்மைகள் காரணமாக மறுபயனீடு வெகுவாக நடைபெற்றுவருகின்றது. பெரிய வருவாய், கழிவகற்றும் வசதிகள் போன்றவைக் காரணமாக வளச்சிபெற்ற நாடுகளில் மறுபயனீடுச் செய்யக்கூடிய பொருட்களின் குறைவாக உள்ளது. தற்போது நிழவிவரும் சூழலியல் விழிப்புணர்வுக் காரணமாக மறுபயனீடு அதிகரித்து வருகின்றது. மறுபயனீடு தற்காலக் கழிவு மேலாண்மையின் மூன்று முக்கிய பகுதிகளில் ஒன்றாகும். கழிவு மீளுருவாக்கம் (Recycling), கட்டுப்படுத்தல் (Reduce) என்பன ஏனைய இரண்டு பகுதிகளாகும்.

குளிர்பான போத்தில்கள் சேகரிக்கப்பட்டு மீண்டும் அப்போத்தில்களில் குளிர்பாணம் அடைத்து விற்பனை செய்தல், டயர்களை புதுப்பித்து பயன்படுத்தல், பலதரப்பட்ட கழிவுகள் உரமாக வயலில் போடுதல் போன்றவை மறுபயனீட்டுக்கான எடுத்துக்காட்டுகளாகும்.

* கழிவு கட்டுப்படுத்தல் - Reduce
* மீள் உபயோகம் - Reuse
* திருத்தி பயன்படுத்தல் - Repair
* மீள் உருவாக்கம் - Recycle
* கழிவு அகற்றல் - Remove

பகுப்பு:மீள்பயன்பாடு
ஐவி லீக்

**ஐவி லீக்** (Ivy League) என்பது அமெரிக்காவின் வடகிழக்கு பகுதியில் அமைந்த 8 மிகப் பழமையான பல்கலைக்கழகங்கள் உள்ளிட்ட என்.சி.ஏ.ஏ. விளையாட்டுக் குழுமத்தை குறிக்கும். இந்த பல்கலைக்கழகங்களின் பழமையான கட்டிடங்கள் மேல் "ஐவி" செடி வளரும்; இதனால் "ஐவி லீக்" என்ற பெயர் 1930கள் முதல் பயன்பாட்டில் வந்தது. பொது மக்கள் எண்ணத்தில் இப்பல்கலைக்கழகங்கள் கல்வியில் மிகச்சிறந்தது.

## உறுப்பினர் பல்கலைக்கழகங்கள்

## மேற்கோள்கள்
ஆபிரிக்க தேசிய காங்கிரஸ்

**ஆபிரிக்க தேசிய காங்கிரஸ்** (*African National Congress*, அல்லது ANC) என்பது தென்னாபிரிக்காவின் ஆளும் கட்சியாகும். மே 1994 ஆண்டு முதல் இது தென்னாபிரிக்கத் தொழிற்சங்கக் கூட்டணி, தென்னாபிரிக்க பொதுவுடமைக் கட்சி ஆகிய கட்சிகளுடன் இணைந்து கூட்டணி அரசை அமைத்துள்ளது. "இடதுசாரிகளின் ஒழுங்குமுறை சார்ந்த படை" எனட் தம்மை அழைத்துக் கொள்கிறது.

இவ்வமைப்பு முதன் முதலாக 1912 ஆம் ஆண்டு ஜனவரி 8 ஆம் நாள் "தென்னாபிரிக்கப் பழங்குடியினரின் தேசிய காங்கிரஸ்" (*South African Native National Congress*) என்ற பெயரில் தென்னாபிரிக்க கருப்பினர்களின் உரிமைகளை அதிகரிக்கவென ஆரம்பிக்கப்பட்டது. ஜோன் டூபே என்பவர் இக்கட்சியின் முதலாவது தலைவர். இவருடன் எழுத்தாளரும் கவிஞருமான சோல் பிளாட்ஜி இவ்வமைப்பின் தொடக்ககால உறுப்பினராவார். இவ்வமைப்பின் பெயர் 1923 ஆம் ஆண்டில் தற்போது வழங்கும் "ஆபிரிக்க தேசிய காங்கிரஸ்" என்று மாற்றப்பட்டது. இதன் இராணுவப் பிரிவு 1961 ஆம் ஆண்டில் அமைக்கப்பட்டது.

நிறவெறிக் கொள்கை 1994 ஆம் ஆண்டில் முடிவுக்கு வந்த நாளில் இருந்து இக்கட்சியே ஆட்சியில் உள்ளது. 1999 ஆம் ஆண்டில் இடம்பெற்ற பொதுத் தேர்தலிலும், அதன் பின்னர் 2004 ஆண்டில் இடம்பெற்ற பொதுத் தேர்தலிலும் இக்கட்சி தனது பெரும்பான்மைப் பலத்தை அதிகரித்து வந்துள்ளது.

## மேற்கோள்கள்


## வெளி இணைப்புகள்
* ஆபிரிக்க தேசியக் காங்கிரஸ்  அதிகாரபூர்வ இணையத் தாளம்

பகுப்பு:தென்னாபிரிக்க அரசியல் கட்சிகள்
மூலம் (நோய்)

**மூலம் (HEMORROIDS)**,  என்பது ஆசன வாயிலுள்ளும், வெளியிலும் தேவையற்ற சதைகள் வளர்ந்து குத வாயிலை அடைத்துத் துன்புறுத்தக்கூடியது. மூல நோய் மலச் சிக்கலாலும், மரபு வழியாகவும் தோன்றக் கூடியது.

மூல நோயை உள்மூலம், (Internal piles), வெளிமூலம் (External piles), பவுத்திர மூலம் (Fistula) மூன்று வகைகள் உள்ளது. அறுவை சிகிச்சையால் மட்டுமே மூல நோய்களைக் குணப்படுத்த இயலும்.

## உள் மூலம்
மலத் துளையின் உட்பகுதியில் சவ்வு படர்ந்து, மலம் கழிக்கும்போது மலக் குழாயின் உட்புறம் உள்ள தசைகள் உப்பி வெளிப்புறம் நீண்டு வரும். இதனால் மலம் வெளிப்படுதல் சிக்கலாகி இரத்தம் வெளியேறும்.

## வெளி மூலம்
மலத்துளையின் அருகில் சிறிது சதை வளர்ந்து தொங்கும். இப்பகுதியில் அடிக்கடி அரிப்பு ஏற்படுவதுடன், மலம் வெளியேறும்போது இரத்தமும் சிந்தும்.

## பவுத்திர மூலம் (FISTULA)
உள் மூலம் முதிர்வதால் பவுத்திரம் தோன்றுகிறது. பவுத்திர நோய் தோன்றுகையில் மலத்துளையைச் சுற்றிக் கண்ணுக்குத் தெரியாத சிறு சிறு துளைகள் தோன்றி அதனின்று தூய்மையற்ற  சீழ் வெளிவரும்.

## மேற்கோள்கள்


## வெளியிணைப்பு

*  Piles: Symptoms, Causes and Treatments
* 

பகுப்பு:சமிபாட்டுத் தொகுதி நோய்கள்
ஜெயம் கொண்டான் (திரைப்படம்)

**ஜெயம் கொண்டான்** 2008 ம் ஆண்டில் வெளிவந்த தமிழ் திரைப்படங்களில் ஒன்றாகும். இத்திரைப்படத்தின் முக்கிய கதாபாத்திரங்களாக வினய், பாவனா, லேகா, விவேக், நிழல்கள் இரவி, சந்தானம், கிசோர் எனபவர்கள் நடித்துள்ளனர். கண்ணன் இத்திரைப்படத்தினை இயக்கியுள்ளார், இது இவரது முதலாவது படமாகும்.

## கதை

தந்தையின் மரணத்திற்கு வரமுடியாததால் மனம் வெறுத்த அவரின் ஒரே பிள்ளையான அர்ஜுன் இலண்டனில் தான் பார்த்த வேலையை உதறிவிட்டு இந்தியாவிலேயே நிரந்தரமாக தங்கி தொழில் செய்ய வருகிறார். தியாகராய நகரில் 3 கிரவுண்ட் நிலம் உள்ள வீட்டை வாங்க முடிவாகி அதற்கு முன்பணம் கொடுப்பதற்காக தன் தந்தையின் வங்கிக் கணக்கில் இருந்து பணம் எடுக்க முடிவு செய்கிறார். ஆனால் அதில் பதினைந்தாயிரந்து சொச்சம் ரூபாய் மட்டுமே இருப்பதை அறிந்து அதிர்ச்சியாகிறார். அப்போது தன் தந்தைக்கு இன்னொரு மனைவி சந்தரிக்கா இருப்பதும் அங்கு அவருக்கு 21 வயது நிரம்பிய பெண் பிருந்தா இருப்பதும் தெரியவருகிறது. பிருந்தா அமெரிக்காவிலுள்ள மா.தொ.ப (MIT) இடம் கிடைத்திருப்பதால் பணத்திற்காக திருமங்கல வீட்டை விற்க முடிவெடுக்கிறார். அதை அர்ஜூன் தடுத்துவிடுகிறார். அர்ஜூன் அனுப்பிய பணத்தில் திருமங்கலத்தில் அவர் தந்தை பெரிய வீடு ஒன்றை வாங்கயிருப்பது தெரிய வருகிறது அந்த நிலத்தின் பத்திரம் தந்தையின் இன்னொரு குடும்பத்திடம் இருப்பது தெரியவருகிறது. அவ்வீட்டை விற்க அர்ஜுன் திருமங்கலம் வருகிறார் அவ்வீட்டிலுள்ள மிளகாய் மண்டி வியாபாரி துரை ராஜிடம் (நிழல்கள் இரவி) வீட்டை காலி பண்ண சொல்கிறார். அவ்வீட்டை விற்க பிருந்தா குணா மூலம் முயல்கிறார் அதை அர்ஜுன் தடுக்கும் போது குணாவின் மனைவி பூங்கொடி எதிர்பாரால் அச்சண்டையால் அங்கு இறக்கிறார். இதனால் குணாவிற்கு பயந்து அர்ஜுன் மற்றும் பிருந்தா சென்னைக்கு வந்துவிடுகிறார்கள். பூங்கொடி இறக்க காரணமான அர்ஜுனை தேடி குணா சென்னைக்கு வருகிறார். அர்ஜுனுக்கு அவர் அப்பாவையும் பிருந்தாவையும் வெறுக்க வேண்டாம் என்று கடிதம் அனுப்பிவிட்டு சத்திரிக்கா இறந்துவிடுகிறார். தன் வாடகை வீட்டை காலி செய்துவிட்டு பிருந்தாவின் வீட்டில் அர்ஜூன் தங்குகிறார். அர்ஜுனை தன் அண்ணன் என ஏற்க பிருந்தா மறுத்து விடுதோடு அவர் செய்யும் எந்த உதவியையும் ஏற்க மறுத்துவிடுகிறார். பிருந்தா அமெரிக்காவிற்கு படிக்க பண உதவியை அண்ணபூரனி மூலம் அர்ஜூன் செய்கிறார். அர்ஜூன் இலண்டன் செல்ல வானூர்தி நிலையம் செல்லும் போது குணாவின் ஆட்கள் பிருந்தாவை பிடித்துகொள்கிறார்கள். அர்ஜூன் குணாவின் ஆட்களிடமிருந்து பிருந்தாவை காப்பாற்றுகிறார்.

## நடிகர்கள்

## பாடல்கள்
3 சூன் 2008ம் ஆண்டு வெளியிடப்பட்ட இத்திரைப்படத்தின் பாடல்களுக்கு வித்தியாசாகர் இசையமைத்துள்ளார். பாடல்களை வாலி,  மற்றும் பா. விஜய் ஆகியோர் எழுதியுள்ளனர்.

## விமர்சனம்
ஆனந்த விகடன் வார இதழில் வந்த விமர்சனத்தில் "அறிமுக இயக்குநர் ஆர்.கண்ணன் சின்னச் சின்ன சுவாரஸ்யங்களுடன் கதை பின்னிய விதத்திலேயே 'வெல்கம் டிக்கெட்' வாங்கிவிடுகிறார்...   அழகாகக் கதை சொன்னவர்கள், திரைக்கதையிலும் திருத்தமாகத் திருப்திப்படுத்தியிருக்கலாம்!" என்று எழுதி  மதிப்பெண்களை வழங்கினர்.

## மேற்கோள்கள்

## வெளி இணைப்புகள்
*ஜெயம் கொண்டான் உத்தியோகபூர்வ வலைத்தளம். 
*

பகுப்பு:2008 தமிழ்த் திரைப்படங்கள்
பகுப்பு:இந்தியத் தமிழ்த் திரைப்படங்கள்
பகுப்பு:மதுரைக்களத் திரைப்படங்கள்
பகுப்பு:இந்திய நாடகத் திரைப்படங்கள்
பகுப்பு:அறிமுக இயக்குநர் திரைப்படங்கள்
பகுப்பு:வித்தியாசாகர் இசையமைத்த திரைப்படங்கள்
பகுப்பு:நிழல்கள் ரவி நடித்த திரைப்படங்கள்
பகுப்பு:விவேக் நடித்த திரைப்படங்கள்
பகுப்பு:சந்தானம் நடித்த திரைப்படங்கள்
பகுப்பு:தலைவாசல் விஜய் நடித்த திரைப்படங்கள்
படைத்துறைத் தொழிற்கூட்டு

**படைத்துறைத் தொழிற்கூட்டு**, அல்லது **இராணுவத் தொழிற்கூட்டு** அல்லது **படைத்துறைத் தொழிற்துறை கூட்டுத்தொகுதி** (military-industrial complex (MIC)), என்பது அரசு, படைத்துறை, தொழிற்துறை ஆகியவை எவ்வாறு ஒன்றிணைந்து ஒரு நாட்டின் அரசியல் ஆதரவை போர் ஆள் ஆயுத விருத்தி உற்பத்தி ஆய்வுக்கு குவியப்படுத்துகின்றன என்பதை விளக்கும் ஒரு கருத்துரு ஆகும். இந்த சொற்தொடரை அமெரிக்க ஜனாதிபதி டுவைட் டி. ஐசனாவர் முதன்முதலில் பயன்படுத்தினார். அவர் இந்த கூட்டுத்தொகுதி எவ்வாறு பொதுமக்கள் நலன்களுக்கு கேடு விளைவிக்க கூடிய வண்ணம் இயங்கலாம் என்றும் எச்சரிக்கை செய்தார்.

## மேலும் காண்க
* தொழிற்கூட்டு
* விலங்குத் தொழிற் கூட்டு

## வெளி இணைப்புகள்
* Consolidating India's Military-Industrial complex
* Weapons Proliferation and the Military-Industrial Complex of the PRC
* சண்டக்கோழி அமெரிக்கா
* Russian Military Industrial Complex

பகுப்பு:தொழிற்கூட்டு
பகுப்பு:படைத்துறை தொழிற்துறை கூட்டுத்தொகுதி
கூலிப்படை

**கூலிப்படை** (*mercenary*) என்பது பணத்துக்கு போர் புரியும் ஒரு படை ஆகும். பொதுவாக கூலிப்படைக்கு அவர்கள் சண்டை போடும் எதிரிக்கு எதிராக தனிப்பட்ட பகையை கொண்டிருப்பதில்லை. இவர்கள் பொதுவாக சட்டத்திற்குப் புறம்பான வன்முறைச் செயல்களைச் செய்வர். செய்யும் குற்றத்தின் தீவிரத்தைப் பொறுத்து கூலியாகப் பணத்தை பெறுகின்றனர். இவர்கள் கும்பலாக குற்றச் செயல்களைச் செய்பவர்கள். இவர்கள் பெரும்பாலும் அரசியலைச் சார்ந்தவர்களுடன் மறைமுகத் தொடர்பு கொண்டிருப்பர்.

இலங்கையில் இலங்கை இராணுவம் கூலிப்படைகளை ஈழப்போரில் பயன்படுத்தியது. இந்தியாவில் தமிழ்நாடு மாநிலத்தில் 2016 ஆம் ஆண்டு காலகட்டத்தில் தென் மாவட்டங்களான திருநெல்வேலி, மதுரை போன்ற மாவட்டங்களில் இவர்களின் ஆதிக்கம் அதிகமாகியுள்ளது. 

திருவிளையாடற் புராணத்தில் **30ஆவது படலமான “மெய்காட்டிய படலம்”** பாடல்களில் குலபூடணபாண்டியனின் ஆட்சியில் 

“கொங்கர் குரு நாடர் கங்கர் கருநாடர் அங்கர் ஆரியர்கள் வங்கர் மாளவர்கள் குலிங்கர் கொங்கணர்கள் தெலுங்கர் சிங்களர்கள் கலிங்கர் கவுடத்தர் முதலான அண்டை நாட்டினரும், மேலும், காஞ்சி நாகரிகம் (சோழர் நாகரிகம்) உடையவர்களான கொல்லர் கூர்ச்சர்கள் பல்லவர் பப்பரர்கள் வில்லர் விதேகர் கடாரர் கேகயர்கள் மராடர் முதலான பல்வேறு அண்டைநாட்டினர் கூலிப்படையாகப் பணியாற்றினர் என்ற குறிப்பு உள்ளது.



## மேற்கோள்கள்
தனியார் போர்ப்படை நிறுவனம்

**தனியார் போர்ப்படை நிறுவனம்** (*Private military company*) அல்லது தனியார் ஒப்பந்த படை என்பது போரியல் நிபுணத்துவத்தை தமது விற்பனைப் பொருளாக கொண்ட இலாப நோக்குடைய வணிக நிறுவனம் ஆகும். மெய்ப்பாதுகாப்பு, பின் தள உதவி, வழங்கல், தள பராமரிப்பு போன்ற பல்வேறு வேலைகளை தனியார் போர்ப் படை நிறுவனங்கள் மேற்கொண்டன. முற்காலத்திலேயே கூலிப்படைகள் இருந்தன் என்றாலும், கொம்பனி மயப்படுத்தபட்ட தனியார் போர்ப்படை நிறுவனம் ஐக்கிய அமெரிக்காவில் வடிவம் கொண்டது.

## மேற்கோள்கள்

பகுப்பு:படைத்துறை அமைப்புகள்
ஜயதேவ உயன்கொட

பேராசிரியர் **ஜயதேவ உயன்கொட** (*Jayadeva Uyangoda*) இலங்கையின் ஒரு கல்விமானும், அரசறிவியல் துறைப் பேராசிரியரும் ஆவார்.

1970 ஆம்  ஆண்டு காலப்பகுதியில் இடதுசாரி மாணவராக இருந்த இவர் மக்கள் விடுதலை முன்னணியின் பிரதான உறுப்பினராக செயல்பட்டார். 1971ம் ஆணடு இலங்கை அரசாங்கத்துக்கு எதிரான ஆயுதப் போராட்டத்தில் இணைந்து கொண்டார். இதற்காக இவர் கைது செய்யப்பட்டு சிறையில் அடைக்கப்பட்டார்.

சிறிது காலத்தின் பின் விடுதலை செய்யப்பட்ட  உயன்கொட தனது கலாநிதிப்பட்டப்படிப்பை மேற்கொள்ள ஐக்கிய அமெரிக்காவின் ஹவாய் பல்கலைக்கழகத்துக்குச் சென்றார். அங்கு அவர்  "வங்காளதேசத்தின் தேசியவாதமும் அரச கட்டமைப்பும்" என்ற தலைப்பில் கீழ் முனைவர் பட்டத்திற்கான ஆய்வினை மேற்கொண்டார்.

இலங்கையின் முரண்பாடுகளும் இனப்பிரச்சினை தொடர்பாகவும் அதிகம் பேசப்படுகின்றார். காலஞ்சென்ற கலாநிதி நீலன் திருச்செல்வத்தோடு இணைந்து இலங்கைக்கான  மாதிரி அரசியல் யாப்பொன்றினை 1999 ஆம் ஆண்டில் வரைந்தார்.

தற்போது இவர் கொழும்புப் பல்கலைக்கழகத்தின் அரசியல் விஞ்ஞான பீடத்தின் தலைவராக உள்ளார். அததுடன் மாற்றுக் கொள்கைக்கான நிலையத்தின் பணிப்பாளராகவும் பணியாற்றுகின்றார். இவர் இலங்கை மன்றத்தின் தலைவராகவும் பணியாற்றியுள்ளார்.

"பிரவத" என்ற இதழின் ஸ்தாபக ஆசிரியராகக் கடமையாற்றுகின்றார். ஆங்கில மொழியில் வெளிவரும்  இச் சஞ்சிகையானது இலங்கை தெற்காசிய நாடுகள் தொடர்பிலான தகவல்களைத் தாங்கி வருகின்றது.

சமாதனம் இன ஐக்கியம் முரண்பாடுக் கல்வி தொடர்பில் அரசியல் தொடர்பில் அதிக கவனம் செலுத்தி வரும் இவர் கட்டுரைகளையும் எழுதிவருகின்றார்.

பகுப்பு:இலங்கையின் கல்விமான்கள்
பகுப்பு:1944 பிறப்புகள்
பகுப்பு:வாழும் மக்கள்
இலங்கையின் தமிழ் நாடகங்கள்

1948ம் ஆண்டு இலங்கைக்கு சுதந்திரம் கிடைத்ததன் பின்னர்‚ **இலங்கையின் தமிழ் [[நாடகம்|நாடகங்களின்]]** தோற்றம்‚ தமிழ் மக்கள் வாழும் பிரதேசங்களில் மட்டுமல்லாமல் கொழும்பிலும் வளர்ச்சி பெற தொடங்கியது. இலங்கையின் தமிழ் நாடகங்கள் பிரதேசரீதியாக பிரிக்கப்பட்டுள்ளன. யாழ்ப்பாணம்‚ கொழும்பு‚ மட்டக்களப்பு‚ மன்னார் மற்றும் மலையகம் போன்ற பிரதேசங்களின் பாரம்பரிய அடையாளப்படுத்தல்களின் மூலம் இந்நாடகங்கள் வளர்ச்சியடைந்தன. தமிழ் மக்களின் வளர்ச்சிக்கு இலங்கையின் தமிழ் இலத்திரனியல் ஊடகங்கள் பெரும் பங்காற்றி உள்ளன. பாதுகாப்பு அச்சுறுத்தலானது இலங்கையின் தமிழ் நாடகங்களின் வளர்ச்சியை குன்றச் செய்துள்ளது.

## நாடகங்களின் தற்போதைய நிலமை
நாட்டில் நிலவும் யுத்த சூழ்நிலை காரணமாக பெரும்பாலான தமிழ் கலைஞர்கள் தமது சொந்த இடங்களை விட்டு வெளியேறியுள்ளனர். சிலர் கொழும்பில் வாழ்கின்றனர். மேலும் சிலர் மேற்கு நாடுகளில் இடம்பெயர்ந்து வாழ்கின்றனர். இலங்கையின் தமிழ் நாடகங்களுக்கு கொழும்பே மத்திய நிலையமாக உள்ளது. 

பகுப்பு:இலங்கைத் தமிழ் நாடகங்கள்
கொண்டோலா

**கொண்டோலா** என்பது வெனிசு நகரத்தில் பயன்படுத்தப்படும் ஒரு படகு. இப்படகுகள் வெனிசில் நூற்றுக்கணக்கான ஆண்டுகளுக்கு முன்பிருந்தே பயன்பாட்டில் உள்ளன. தற்காலத்தில் இவை பெரும்பாலும் சுற்றுலாப் பயணிகள் சென்று வர பயன்படுத்தப் படுகின்றன.

## வெளி இணைப்புகள்
* கொண்டோலாப் படகு - ஏற்புப் பெற்ற வலைத்தளம்

பகுப்பு:நீரூர்திகள்
யோம் ஆறு

**யோம் ஆறு** என்பது (ஆங்கிலம்: *Yom River *; தாய்: แม่น้ำยม) தாய்லாந்தில் உள்ள ஆறு. நன் ஆற்றின் முதன்மையான துணையாறு.  

இந்த ஆறு பாயாவோ மாகாணத்தில் பாங் மாவட்டத்தில் உற்பத்தி ஆகிறது. பிரே, சுகோத்தாய் மாகாணங்களின் வழியாகப் பாயும் இந்த ஆறு, பின்னர் நகோன் சவான் மாகாணத்தில் நன் ஆற்றுடன் கூடுகிறது.

யோம் ஆறும் மற்றும் அதன் துணை ஆறுகளும் சுக்கோதாய், பிட்சானுலோக், பிச்சிட், பிரே, லாம்பாங் ஆகிய நான்கு மாநிலங்களில் பாய்கின்றன. ஆற்றுப் படுகையின் நிலப்பரப்பு 24,047 சதுர கி.மீ. (9,285 சதுர மைல்). இந்தப் படுகையை யோம் பேசின் (*Yom Basin*) என்று அழைக்கிறார்கள். 

## மேற்கோள்கள்

## மேலும் காண்க

பகுப்பு:ஆசிய ஆறுகள்
பகுப்பு:தாய்லாந்தின் ஆறுகள்
நன் ஆறு

**நன் ஆறு** தாய்லாந்தில் உள்ள ஓர் ஆறு. இது சாவோ பிரயா ஆற்றின் முதன்மையான துணையாறு. தாய்லாந்து நாட்டின் பண்டைய நாகரிகங்கள் இந்த ஆற்றின் கரையில் தோன்றி வளர்ந்தன.

நன் ஆற்றின் முதன்மையான துணையாறு யோம் ஆறு. இவ் ஆற்றில் உள்ள பிட்சனுலோக் என்னும் பகுதி ஒன்றே தாய்லாந்தில் படகு வீடுகள் உள்ள இடமாகும்.

## மேலும் காண்க

பகுப்பு:ஆசிய ஆறுகள்
பகுப்பு:தாய்லாந்தின் ஆறுகள்
கொரியப் போர்

**கொரியப் போர்** என்பது, 1950 ஆம் ஆண்டு ஜூன் 25 ஆம் தேதி முதல் 1953 ஆம் ஆண்டு ஜூலை 27 ஆம் தேதி வரை வட கொரியாவுக்கும், தென் கொரியாவுக்கும் இடம் பெற்ற போரைக் குறிக்கும். இரண்டு கொரியாக்களுமே தமது சொந்த அரசாங்கங்களின் கீழ் கொரியாவை ஒருமைப்படுத்த முயன்றன. இப் போரில் இரண்டு அரசாங்கங்களுக்குமே வெளிச் சக்திகளின் ஆதரவு இருந்தது. "கொரியப் போர்" என்பது முன்னர் குறிப்பிட்ட தீவிரமான போர்க்காலத்துக்கு முன்னும் பின்னும் நடந்த நிகழ்வுகளையும் சேர்த்துக் குறிக்கப் பயன்படுவது உண்டு. கொரியா முழுமைக்குமான தேர்தல் தொடர்பாக எழுந்த பிணக்குக்குப் பின்னரும், எல்லைப் பிரச்சினை தீவிரமானதைத் தொடர்ந்தும் 1950 ஆம் ஆண்டு ஜூன் 25 ஆம் நாள் வட கொரியப் படைகள் தென் கொரியாவைத் தாக்கின. பரந்த பனிப் போரின் ஒரு பகுதியாக ஐக்கிய அமெரிக்காவும், சோவியத் ஒன்றியமும் கொரியாவில் தலையிட்டதனால் இப் போர் மேலும் விரிவடைந்தது.

## பெயர்
இப் போர் தொடங்கிய நாளையொட்டி இதனைத் தென் கொரியாவில் *6-25 போர்* என்று அழைப்பர். ஆனாலும் முறைசார்ந்த வகையில் இது கொரியப் போர் என்றே குறிப்பிடப்படுகிறது. வட கொரியாவிலும் பொதுவாகக் கொரியப் போர் என்றே இது அழைக்கப்பட்டாலும், முறையாகக் குறிப்பிடும்போது இதனைத் *தந்தையர் நாட்டு விடுதலைப் போர்* என்பர். அமெரிக்காவில் இதனைக் காவல்துறை நடவடிக்கை - கொரியப் பிணக்கு - என்பர். போர் அறிவிப்பு ஒன்றை அமெரிக்க மேலவை வெளியிடவேண்டிய தேவையை இல்லாமல் செய்வதற்காகவே போர் என்று குறிப்பிடுவதை அமெரிக்கா தவிர்த்தது என்பர். சில சமயங்களில் இதனை *மறக்கப்பட்ட போர்* அல்லது *அறியப்படாத போர்* எனவும் குறிப்பிடுவது உண்டு. இது 20 ஆம் நூற்றாண்டின் முக்கியமானதொரு போராக இருந்தும், இரண்டாம் உலகப் போர், வியட்நாம் போர் போன்றவற்றிலும் மிகக் குறைந்த முக்கியத்துவமே இதற்குக் கொடுக்கப்பட்டதே இப் பெயர்களுக்குக் காரணமாகக் கூறப்படுகிறது. இப் போரில் பயன்படுத்தப்பட்ட நுட்பங்கள் முதலாம் உலகப் போரிலும், இரண்டாம் உலகப் போரிலும் பயன்படுத்தப்பட்ட நுட்பங்களின் தனித்துவமான கலவையாக இருந்தது. தொடக்கத்தில் விரைவான காலாட்படை முன்னேற்றமும் அதைத் தொடர்ந்து அமெரிக்காவினதும் அதன் கூட்டாளிகளினதும் விமானக் குண்டு வீச்சுக்களும் இடம்பெற்றன. எனினும் இரண்டு தரப்பினரும் தாம் கைப்பற்றிய பகுதிகளைத் தக்க வைக்கமுடியாமல் போனதால் ஜனவரி 1951 இல் இது முதலாம் உலகப் போர்ப் பாணியிலான பதுங்குகுழிச் சண்டையாக உருவானது. இறுதியில் ஒருவரும் வெற்றிபெற முடியாத நிலை ஏற்படும்வரை இது நீடித்தது.

## உசாத்துணை

பகுப்பு:போர்கள்
பகுப்பு:கொரிய வரலாறு
ஐக்கிய அமெரிக்காவின் அரசியல் பிரிவுகள்

ஐக்கிய அமெரிக்க நாடுகளின் உள்ளடக்கில் இருக்கிற அரசியல் பிரிவுகள் (*US State*) :
* ஐம்பது மாநிலங்கள் (அதிகாரபூர்வமாக 46 மாநிலங்களும் நான்கு பொதுநலவாயங்களும்). இந்த மாநிலங்கள் மாவட்டங்கள், நகரங்கள், ஊர்களாக பிரிந்து கொண்டு இருக்கின்றன. அமெரிக்க ஆரம்பத்தில் இருந்த 13 மாநிலங்களை தவிர பல மாநிலங்களும் அமெரிக்க காங்கிரஸ் சட்டத்தின் படி ஐக்கிய அமெரிக்காவில் சேர்க்கப்பட்டன.
* கொலம்பியா மாவட்டம் என்றழைக்கப்பட்ட சிறப்பு மாவட்டம். இங்கேயே அமெரிக்கத் தலைநகரம் அமைந்துள்ளது. கொலம்பியா மாவட்டத்துக்கு அமெரிக்க சட்டமன்றத்தில் உறுப்பினர்கள் இல்லை. 
* பழங்குடிகளுக்கு ஒதுக்கிய நிலங்கள்: அனைத்து ஒதுக்கிய நிலங்களும் ஏதாவது ஒரு மாநிலத்தில் அமைந்துள்ளன, ஆனால் இப்பகுதிகளுக்கு ஓரளவு விடுதலை உள்ளது. சில மாநில சட்டங்கள் இப்பகுதிகளில் பயன்பாட்டில் இல்லை. 
* அமெரிக்காவின் நிலப்பகுதிகள்: பால்மைரா அடோல் மட்டும் அமெரிக்காவின் ஒருங்கிணைக்கப்பட்ட நிலப்பகுதி (incorporated territory), ஆனால் பல நிலப்பகுதிகள் ஒருங்கிணைக்கப்படவில்லை. 
* இராணுவத் தளங்கள்: குவாண்டானமோ விரிகுடா போன்ற இடங்களில் இராணுவத் தளங்கள் அமெரிக்க நிர்வாகத்தில் உள்ளன. வெளிநாடுகளில் அமைந்த தூதரகங்களும் அமெரிக்க நிர்வாகத்தில் உள்ளன.

மொத்தத்தில் அமெரிக்காவில் ஏறத்தாழ 85,000 அரசியல் பிரிவுகள் உள்ளன.

## மேற்கோள்கள்
ரிச்சர்ட் டாக்கின்சு

**கிளின்டன் ரிச்சார்ட் டாக்கின்சு** (*Clinton Richard Dawkins", பிறப்பு: மார்ச் 26, 1941) பரவலாக அறியப்பட்ட ஒரு படிவளர்ச்சி உயிரியலாளர். இவரது *செல்ஃபிஷ் ஜீன்* (*The Selfish Gene*) ([[1976]]) நூல் படிவளர்ச்சி கொள்கை பற்றிய ஒரு பரந்த அறிதலுக்கு மிக்க உதவியது. இவர் [[உயிரியல்]] துறையிலும் முக்கியப் பங்களிப்பு செய்துள்ளார்.

குமுக (சமூக) மானிடவியல் துறைக்கும் படிவளர்ச்சி மானிடவியல் துறைக்குமான உரையாடல்களில் இவரது கருத்துக்கள் படிவளர்ச்சி மானிடவியல் சார்ந்தே முன்வைக்கப்படுகின்றன. 2006 ஆம் ஆண்டில் டாக்கின்சு எழுதிய *தி காடு டில்யூசன்* (The God Delusion) என்ற நூல் பெரும் விவாதத்தை உருவாக்கியது. அதில் எப்படி உயிரியலில் மரபணு (Gene) என்பது அடிப்படைக் கூறாக உள்ளதோ அதுபோல பண்பாட்டுக்கு அவர் 'மீம்' (Meme) என்ற புதிய கருதுகோளை அறிமுகப்படுத்துகிறார். இதனைத் தலைமுறை தலைமுறையாக செலுத்தும் பண்பாட்டின் மரபணுக்கூறு (Unit of Cultural Transmission) என்று கூறுகின்றார். மரபணுக்களுக்கு ஈடாக- இன்னும் அதற்கு மேலாக- உருவகப்படுத்தப்பட்ட இக்கருதுகோள் தொடர்பான கருத்துரையாடல்கள் "அறிவுயிரிகள்" நடுவில் பல காலங்கள் தொடர்ந்தது.

ஏற்கனவே உளவியல் வல்லுநர்களான யூங் (Young) போன்றோரால் கூறப்பட்ட மரபணுவியல் உளப்பகுப்பாய்வு என்னும் கருதுகோள் இதுசாரப்பட்டதே. இனம் சார் கருத்தியல்களும் மதம்சார் கருத்தியல்களும் இதனூடு கடத்தப்படுகின்றன என்பது இவரது வாதம். சமூக மானிடவியலாளர்களை மேவும் நோக்கில் அறிமுகப்படுத்தப்பட்ட கருதுகோளே *மீம்'' என்ற கருத்து டாக்கின்சு பற்றிய விமர்சனங்களில் கூறப்படுகின்றது. டாக்கின்சு ஒரு இறைமறுப்பாளர்.

இறைமறுப்புக்கு ஆதரவாகவும் தீவிரமாக செயற்படுபவர்.

## பிறப்பு
ரிச்சார்ட் டாக்கின்சு, கென்யாவில் உள்ள நைரோபியில் பிறந்தார். கென்யாவில் பிறந்திருந்தாலும், அவர் ஒரு பிரிட்டனின் குடிமகன் ஆவார். அவர் தந்தை இங்கிலாந்தின் குடியேற்ற ஆட்சியின் வேளாண் குடிமை அதிகாரியாகக் கென்யாவில் பணியாற்றினார்.

## கல்வி

1962 இல், ஆக்ஸ்போர்டு பல்கலைக்கழகத்தில் விலங்கியல் துறையில் பட்டம் பெற்றார். நோபல் பரிசு வென்ற பண்பாள்மையிலாளர், நிக்கலாசு டின்பேர்கனின் மாணவராக பயின்றார்.

## பணி

### இறைமறுப்புக்கு ஆதரவு
டாக்கின்சு தன்னை இறைமறுப்பாளர் என்று அறிவித்துக்கொண்டவர். சிறுவயதில் கிறித்தவத்தில் இருந்தாலும், டார்வினை அறிந்த பின், மத நம்பிக்கைகளை இழந்தார். பரிணாமத்தை புரிந்து கொண்டதே, இறைமறுப்புக்கு வித்திட்டது என்று தெரிவித்துள்ளார்.

மத நம்பிக்கைகள் ---- தரவுகள் ஏதுவும் இல்லாத மூடநம்பிக்கைகள்----உலகின் மிக மோசமான தீவினைகள் என்று குறிப்பிட்டுள்ளார்.
## இவற்றையும் காண்க
* பெருங்குரங்கின நபர்த்தன்மை

## மேற்கோள்கள்

பகுப்பு:அறிவியல் எழுத்தாளர்கள்
பகுப்பு:பிரித்தானிய உயிரியலாளர்கள்
பகுப்பு:இறைமறுப்பாளர்கள்
பகுப்பு:1941 பிறப்புகள்
பகுப்பு:வாழும் மக்கள்
அயான் கேர்சி அலி

**அயான் கேர்சி அலி** (அயான் ஹிர்சி அலி, ஆங்கிலம்: *Ayaan Hirsi Ali*; சோமாலி மொழி: *Ayaan Xirsi Cali*; பி. 13 நவம்பர், 1969, மொகடிசு, சோமாலியா) ஒரு பெண்ணியவாதி, அரசியல்வாதி, எழுத்தாளர்.  இவர் இசுலாமிய தீவிரவாதத்துக்கு எதிராகக் குரல் எழுப்பும் முன்னாள் முஸ்லீம்களில் மிகவும் அறியப்பட்டவர்.

இவர் ஆபிரிக்காவில் இருந்து 1992 -ஆம் ஆண்டு புலம் பெயர்ந்தார்.  அங்கு அவர் இஸ்லாமை விமர்சனம் செய்தார்.  அங்கு அவர் டச்சு இயக்குநர் தியோ வான் கோவுடன் இணைந்து அடிபணிதல் ("Submission) என்ற படத்தை எடுத்தார்.  அப்படத்தால் ஆத்திரமுற்ற ஒரு முஸ்லீமால் அந்த இயக்குநர் கொல்லப்பட்டார். அதன் பின் அயான் கேர்சி அலி தனது உயிருக்கு பயந்து டச்சு பாதுகாப்பில் இருந்தார். பின்னர் அவர் அமெரிக்காவுக்கு இடம் பெயர்ந்தார்.  2005 இல் டைம் இதழ் இவரை உலகின் 100 செல்வாக்கு மிக்க மனிதர்களில் ஒருவராக அறிவித்தது.

2002-ஆம் ஆண்டு இவர் தன்னை ஒரு இறைமறுப்பாளர் என்று அறிவித்தார்.

## மேற்கோள்கள்

பகுப்பு:பெண்ணியவாதிகள்
பகுப்பு:நெதர்லாந்து அரசியல்வாதிகள்
பகுப்பு:முசுலீம் இறைமறுப்பாளர்கள்
பகுப்பு:சோமாலியர்கள்
பகுப்பு:1969 பிறப்புகள்
பகுப்பு:வாழும் மக்கள்
பகுப்பு:அமெரிக்க இறைமறுப்பாளர்கள்
பகுப்பு:அமெரிக்கப் பெண் எழுத்தாளர்கள்
பகுப்பு:இசுலாமும் வன்முறையும்
டானியல் டெனற்

**டானியல் கிளமென்ற் டெனற்** (டேனியல் கிளமென்ட் டென்னட்; *Daniel Clement Dennett*, பி. மார்ச் 28, 1942, பாஸ்டன், மாசசூசெட்ஸ்) அமெரிக்காவின் ஒரு முக்கிய மெய்யியலாளர்.  டானியல் டெனற்றின் மனம் பற்றிய பொருள்முதல்வாத கருத்துக்களும் செயற்கை அறிவாண்மை பற்றிய புரிதல்களும் செல்வாக்கு மிக்கவை.  இவர் அறிவியல், உயிரியல் சிறப்பாக படிவளர்ச்சி உயிரியல், நரம்பணுவியல் பற்றியும் மெய்யியல் நோக்கில் ஆய்பவர்.  இவர் ஒரு இறைமறுப்பாளர்.  இறைமறுப்புக்கு ஆதரவாகவும் செயற்படுபவர். புதிய இறைமறுப்பு இயக்கத்தின் முன்னோடிகளில் ஒருவராகக் கருதப்படுகிறார்.

## மேற்கோள்கள்

பகுப்பு:இறைமறுப்பாளர்கள்
பகுப்பு:1942 பிறப்புகள்
பகுப்பு:வாழும் மக்கள்
பகுப்பு:அமெரிக்க இறைமறுப்பாளர்கள்
பகுப்பு:அமெரிக்க மெய்யியலாளர்கள்
பகுப்பு:ஆர்வர்டு பல்கலைக்கழக முன்னாள் மாணவர்கள்
சுவேதாம்பரர்

thumb|300px|இக்காலச் சமணப் பெண் சாதுக்கள் தவம் புரிதல்

**சுவேதாம்பரர்** என்பது சமண சமயத்தின் இரு பெரும் பிரிவுகளில் ஒன்று.
மற்றொரு பிரிவு திகம்பரர் எனப்படும். சுவேதாம்பரர் என்பதன் பொருள் 'வெள்ளை ஆடை உடுத்திய' என்பது. எனவே இப்பிரிவைப் பின்பற்றுபவர்கள் வெண்ணிற ஆடை உடுத்தியிருப்பர். மற்றொரு பிரிவான திகம்பரர் என்பது 'வெளியை உடுத்திய' என்னும் பொருள் தரும். 

## இதனையும் காண்க
* திகம்பரர்
* சமணத் தமிழ் நூல்கள்
* சமண அறிஞர்கள்

## மேற்கோள்கள்
 

பகுப்பு:சைனம்
பகுப்பு:சமணம்
பார்வோன்

thumb|250px|ஒரு பார்வோன்
**பார்வோன்** (*Pharaoh*, அரபுமொழி: ஃபிர்அவ்ன்) என்பது பண்டைய எகிப்தை ஆண்டு வந்த ஆட்சியாளர்களின் சிறப்புப் பெயர் ஆகும். இவர்கள் சிவப்பும் வெள்ளையும் கொண்ட மகுடத்தை அணிந்திருந்தனர். இதன் பொருள் இவர்கள் மேல் எகிப்தையும் கீழ் எகிப்தையும் ஆள்பவர்கள் என்பது ஆகும். இவர்களின் ஆட்சி அதிகாரம் காரணமாக இவர்களை பண்டைய எகிப்தியர்கள் 'கடவுள்களின் வழித்தோன்றலாக'க் கருதி வந்தனர்.

## புகழ்பெற்ற பாரோக்கள்
* துட்டன்காமன்
* இரண்டாம் ராமேசஸ்
* செசெஷெட்
## இதனையும் காண்க
* பாரோக்களின் பட்டியல்
பகுப்பு:எகிப்திய மன்னர்கள்
ராகுலன்

**ராகுலன்**  (பிறப்பு: கி மு: 534) சித்தார்த்த கவுதமருக்கும் - யசோதரைக்கும் பிறந்த ஒரே மகன். ராகுலன் பிறந்த நாளன்றே கௌதமர் அரண்மனையை விட்டு வெளியேறி விட்டார். பின்னர் ராகுலனை அவனது தாய் யசோதரையும் தாத்தா சுத்தோதனரும் வளர்த்தனர். ராகுலன் வளர்ந்த பின்னர் புத்தரின் முக்கிய பத்து சீடர்களில் ஒருவனாக விளங்கினார்.  ராகுலனுக்கு குருவாக பாடம் கற்றுக் கொடுத்தவர் இருந்தவர் மௌத்கல்யாயனர் ஆவார்.

## மேற்கோள்கள்


பகுப்பு:புத்தரின் சீடர்கள்
யசோதரை

thumb|250px|யசோதரை கோவில்
**யசோதரை** கவுதம புத்தரின் மனைவி. இவர் சுப்பபுத்தருக்கும் பமிதாவுக்கும் மகளாகப் பிறந்தார். பமிதா சுத்தோதனரின் உடன் பிறந்தவள். சித்தார்த்தருக்கு சமவயதுடைய யசோதரைக்கு 16-ஆம் வயதில் திருமணம் நடந்தது. ராகுலன் இவர்களது ஒரே மகன் ஆவான்.

பகுப்பு:புத்தரின் சீடர்கள் Annier humberto reyes rayo
மாயா

[thumb|250px|[கௌதம புத்தர்|புத்தரை ஈன்றெடுக்க லும்பினி செல்லும் மாயா, எட்டாம் நூற்றாண்டைச் சேர்ந்த போரோபுதூர் சிற்பம்]]

**மாயா** அல்லது **மகா மாயா** கவுதம புத்தரின் தாயார். இவரை மகாமாயா, மாயாதேவி என்ற பெயர்களாலும் அழைப்பர். இவர் பண்டைய நேபாளத்தின் *தேவதகா*  வம்சத்தில் பிறந்தார். இவர் கபிலவத்துவின் மன்னனான சுத்தோதனரை மணந்தார். இவருக்கு லும்பினியில், கௌதமர்  பிறந்த ஏழு நாட்களுக்குப் பின்னர்  இறந்து விட்டார். கௌதம புத்தரை வளர்க்க, சுத்தோதனர், மாயாவின் தங்கையான மகாபிரஜாபதி கௌதமியை திருமணம் செய்து கொண்டார். 

## இதனையும்  காண்க
* மாயாதேவி கோயில், நேபாளம்
* மகாபிரஜாபதி கௌதமி
* சாக்கியர்
* கோலியர்

## மேற்கோள்கள்


பகுப்பு:பௌத்தம்
பகுப்பு:கௌதம புத்தர்
சோக்துரி

**சோக்துரி** (*chokturi*) என்பது கொரியப் பெண்களால் தலையில் அணியப்படும் ஓர் அணிகலன். பண்பாட்டுச் சிறப்பு வாய்ந்த இந்தக் கிரீடம் போன்ற அணி திருமணம் போன்ற சிறப்பு நிகழ்வுகளின் போது அணியப்படுகிறது. இதன் வெளிப்புறம் கருப்புப் பட்டுத்துணியாலும் உட்புறம் பஞ்சு, கெட்டியான காகிதம் போன்றவற்றாலும் செய்யப்பட்டிருக்கும்.

பகுப்பு:கொரிய உடைகள்
பகுப்பு:கொரியப் பண்பாடு
பகுப்பு:அணிகலன்கள்
சாவோ பிரயா ஆறு

**சாவ் ப்ராயா** ஆறு தாய்லாந்தில் உள்ள ஒரு பெரிய ஆறு. பிங் ஆறும் நன் ஆறும் இணைந்து இந்த ஆறு பிறக்கிறது. பின்னர் இவ் ஆறு வடக்கில் இருந்து தெற்காக நடுத் தாய்லாந்து ஊடாக பேங்காக்கை நோக்கிப் பாய்ந்து பின் தாய்லாந்துக் குடாவில் கலக்கிறது.

பேங்காக்கில் சாவ் ப்ராயா ஆற்றின் வழியாக குறிப்பிடத்தகுந்த அளவு நீர்வழிப் போக்குவரத்து நடைபெறுகிறது.

## மேலும் காண்க

பகுப்பு:தாய்லாந்தின் ஆறுகள்
கிம்

**கிம்** என்பது கொரியாவில் மிகப் பரவலாகக் காணப்படும் ஒரு குடும்பப் பெயர். இது வட கொரியா, தென் கொரியா ஆகிய இரு நாடுகளிலுமே பரவலாக உள்ளது. இச்சொல்லுக்கான சீன எழுத்தான 金 என்பதன் பொருள் தங்கம் என்பதாகும்.

ஏறத்தாழ 21% கொரியர்கள் கிம் என்ற குடும்பப் பெயரைக் கொண்டுள்ளனர்.

பகுப்பு:கொரியப் பெயர்கள்
பிட்ஸ்பர்க், பென்சில்வேனியா

**பிட்ஸ்பர்க்**, அமெரிக்காவின் பென்சில்வேனியா மாநிலத்தில் உள்ள ஒரு பெரிய நகரமாகும். "எஃகு நகரம்" என்று அழைக்கப்பட்டது. பிட்ஸ்பர்க் வழியாக அலெகேனி, மொனொங்கஹேலா, ஒகையோ ஆகிய மூன்று ஆறுகள் ஓடுகின்றன.

## உசாத்துணைகள்

## மேலும் படிக்க

*

பகுப்பு:பென்சில்வேனிய நகரங்கள்
பகுப்பு:நகரம் தொடர்பான குறுங்கட்டுரைகள்
ஜாக்சன்வில், புளோரிடா

**ஜாக்சன்வில்** (Jacksonville) அமெரிக்காவின் புளோரிடா மாநிலத்தின் பரப்பளவின் படியும் மக்கள் தொகையின் படியும் மிகப்பெரிய நகரமாகும். தொடரும் அமெரிக்க மாநிலங்களிலேயே (அலாஸ்கா மற்றும் ஹவாய் தவிர அனைத்து மாநிலங்களில்) பரப்பளவின் படி மிகப்பெரிய நகரமாகும். புளோரிடாவின் வடகிழக்கு பகுதியில் டுவால் மாவட்டத்தில் அமைந்துள்ளது.

## குறிப்புகள்

பகுப்பு:நகரம் தொடர்பான குறுங்கட்டுரைகள்
பகுப்பு:புளோரிடா நகரங்கள்
இலங்கைத் திரைப்படத்துறை

**இலங்கைத் திரைப்படத்துறை** (Cinema of Sri Lanka) என்பது 1947 ஆம் ஆண்டு முதல் இலங்கை நாட்டில் தமிழ் மற்றும் சிங்கள மொழிகளில் வெளியாகும் திரைப்படங்களையும், அதைச் சார்ந்த தொழிலாளர்களையும் உள்ளடக்கிய திரைப்படத்துறை ஆகும். 1947 ஆம் ஆண்டு தயாரிப்பாளர் எஸ். எம். நாயகம் என்பவரால் கடவுனு பொறந்துவ என்ற முதலாவது சிங்கள மொழி பேசும் திரைப்படம் தயாரிக்கப்பட்டது. இலங்கைத் திரைப்படத்துறைக்கு அடித்தளம் இட்டவர்  எஸ். எம். நாயகம் என்ற தமிழரே ஆவார். 

## வரலாறு
இலங்கைத் திரைப்படத்துறையின் ஆரம்பகாலம் முற்று முழுதாக தென்னிந்தியத் திரைப்படத்துறையே சார்ந்திருந்தது. இலங்கையில் திரைப்படத்துறை தொடங்கிய காலத்தில் இருந்து ஏறக்குறைய பத்து ஆண்டுகள் சிங்கள மொழித் திரைப்படங்கள் தென்னிந்திய படப்பிடிப்புக் கலையகங்களிலேயே உருப்பெற்றன. 

அங்கு உருவாக்கப்பட்ட சிங்களத் திரைப்படங்களின் இயக்குனர்கள், இசையமைப்பாளர்கள், பாடகர்கள், தொழில் நுட்பவியலாளர்கள் எல்லோருமே தென்னிந்தியர்களாகவே இருந்ததினால் அந்தத் திரைப்படங்கள் சிங்கள பாரம்பரியங்களைச் சுட்டிக் காட்டுவனவாக இல்லாமல் பெரும்பாலும் தென்னிந்திய பாரம்பரியங்களைக் கூறுவனவாகவே அமைந்திருந்தன. திரைப்படத்தில் பேசிய மொழி சிங்களமாகவும், பங்கு பற்றிய நடிகர்கள் சிங்களவர்களாகவும் இருந்திருக்கிறார்களே தவிர கதைகள் வசன ஓட்டங்கள் எல்லாமே தென்னிந்திய திரைப்படங்களையே பிரதிபலித்திருந்தன. 1956 ஆண்டுக்கு பின்னரே இலங்கையில் சிங்களத் திரைப்படத்துறை மூலம் சிங்களப்படங்கள் தயாரிக்கப்பட்டன. 1950 இல் இலங்கையில் தமிழ்த் திரைப்படத்துறை மூலம் திரைப்படத்தயாரிப்பு முயற்சிகள் ஆரம்பித்தன.

## சிங்களத் திரைப்படத்துறை

முதல் முதலாக சிங்கள மொழி பேசும் திரைப்படம் ஜனவரி 21, 1947 இல் திரையிடப்பட்டது. கடவுனு பொறந்துவ என்ற இந்தத் திரைப்படம்  தென்னிந்திய படப்பிடிப்புக் கலையகத்திலேயே உருப்பெற்றிருந்தது. இந்தத் திரைப்படத்திற்கான இசையை ஆர். நாரயண ஐயர் வழங்கியிருந்தார். அவருக்கு உதவியாளராக இருந்து பணியாற்றியவர் முத்துக்குமாரசாமி ஆவார். இப்படத்தைத் தயாரித்து வழங்கியவர் எஸ். எம். நாயகம். இவர் ஒரு தமிழர் ஆவார்.

## இலங்கைத் தமிழ்த் திரைப்படத்துறை

இலங்கைத் தமிழ்த் திரைப்படத்துறை வரலாற்றில் இலங்கையில் வெளிவந்த முதல் தமிழ்த் திரைப்படம் 1951 இல் வெளியான குசுமலதா என்ற திரைப்படம் கருதப்படுகின்றது. 

## மேற்கோள்கள்

## வெளிப்புற இணைப்புகள்
*Sinhala Cinema Database - Official Website
*Sri Lankan Movie Database
*National Film Corporation of Sri Lanka - Official Website
*Sri Lankan film at the Internet Movie Database
*Sinhala Movies and Latest information about cinema
*Micro budget Film Made by Student film makers
*EAP Films And Theaters
இறைமறுப்பு வரலாறு

இறை நம்பிக்கைகள் தோன்றிய காலம் தொட்டே, அத்தகைய நம்பிக்கைகளை கேள்விக்குட்படுத்திய, ஐயப்பட்ட, மறுத்த நிலைப்பாடுகளும் இருந்து வந்திருக்கிறன.  இந்திய மெய்யியலில் பொருளியவாத, இறைமறுப்புக் கொள்கையை உலகாயதம் முன்னிறுத்தியது.  மேற்குலக, கிரேக்க மெய்யியலில் Epicureanism, Sophisம் போன்று மெய்யியல்கள் இறைமறுப்பு கொள்கைகளைக் கொண்டிருந்தன.  அறிவொளிக் காலத்தைத் தொடந்த அறிவியலின் வளர்ச்சி பல்வேறு வகைகளில் பொருளியவாத, இறைமறுப்புக் கோட்படுகளுகளுக்கு கூடிய ஆதாரங்களையும் வாதங்களையும் வழங்கி உள்ளது.

## கிரேக்க மெய்யியல்

## சீன மெய்யியல்

## இந்திய மெய்யியல்

இந்திய சிந்தனையில் வேதக் கடவுள்களை பெளத்தமும் சமணமும் மறுத்தன.  எனினும் மறுபிறவி, பிறவி சுழற்சி போன்ற பல இந்து கொள்கைகளை ஏற்றுக் கொண்டன.  இவற்றையும் மறுத்த மெய்யியல் உலகாயதம் ஆகும்.  சர்வாகம், நாத்திகம் ஆகியவையும் இறைமறுப்பு தத்துவங்கள் ஆகும்.

## தமிழர் மெய்யியல்
பண்டைத் தமிழர்கள் இயற்கை நம்பிக்கை அல்லது உலகாயுதக் கொள்கை உடையினர் என்பது சிலர் கருத்து.  அக்காலத்தில் தமிழர் இன்பத்துக்கு முக்கியத்துவம் தந்து உலகில் வாழ்வதை முதன்மையாக கொண்டனர்.  சங்க காலப் பாடல்கள் பல காதல், வீரம், இன்பம் பற்றி அதிகம் கூறுவது இதற்கு ஒரு சான்றாக கொள்ளப்படுகிறது.  இருப்பினும் பழங்காலத்திலேயே தமிழர் மத்தியில் 
இறை நம்பிக்கை இருந்தது.  இந்து சமயம், பௌத்தம், சமணம் ஆகிய சமயங்கள் தமிழரிடையே வெவ்வேறு காலங்களில் செல்வாக்கு பெற்று இருந்தன, இருக்கின்றன.  தமிழ்நாட்டில், ஈழத்தில் நடைபெற்ற இசுலாமிய, ஐரோப்பிய ஆட்சிகளின் போது குறிப்பிடத்தக்க தமிழர்களை இசுலாம், கிறித்தவ சமயங்களுக்கு மதம் மாறினார்கள்.

இருபதாம் நூற்றாண்டில் தமிழர் சிந்தனையில் இறைமறுப்பு மீண்டும் வலுப் பெற தொடங்கியது.  மூடநம்பிக்கைகளுக்கு எதிராக பகுத்தறிவு, இறைமறுப்பு உட்பட திராவிட இயக்க கொள்கைகள் செல்வாக்கு பெற்றன.  பெரியார், அண்ணாத்துரை, கருணானிதி ஆகிய தலைவர்கள் இறைமறுப்புக் கொள்கை முன்னெடுத்தனர்.

## அறிவொளிக் காலம்
பண்டைய மனிதர் உலகம் பற்றி பல தகவல்களை அறியவில்லை.  உலகின் இயல்புகள் பற்றி விரிவாக அறிவியல் நோக்கில் விளக்க பண்டைய மனிதரால் முடியவில்லை.  அதனால் உலகின் பல விடயங்கள் பற்றி எளிய மீவியற்கை விளக்கங்களை மனிதர் விளக்கினர்.  இயற்கை நிகழ்வுகள் மீவியற்கை சக்திகளால் நிகழ்கின்றன என்று நம்பினார்கள்.  எடுத்துக்காட்டாக பண்டை கிரேக்க சமய கடவுள் சியுசு மின்னலை எறிவதாக பண்டை கிரேக்கர்கள் நம்பினார்கள்.  இன்று மின்னலுக்கு ஒரு அறிவியல் விளக்கம் உண்டு.  மக்களுக்கு நோய்கள் ஏற்பட்ட போது பேய் பிடித்து விட்டது, அம்மன் கோபம் கொண்டு விட்டாள் என்று பல மூட நம்பிக்கைகள் இருந்தன.  இன்றைய மருத்துவம் :en:Germ theory of disease, மரபணுவியல் மற்றும் இதர இயற்கையான விளக்கங்களைத் தருகிறது.

## இவற்றையும் பார்க்க

## மேற்கோள்கள்


## வெளி இணைப்புகள்
* History of Modern Atheism 

பகுப்பு:இறைமறுப்பு வரலாறு
பகுப்பு:இறைமறுப்பு
பியாஸ் ஆறு

[thumb|right|பியாஸ் ஆறு [இமாச்சல பிரதேசம் ]]
[180px|thumb| பியாஸ் ஆறு, [மணாலி]]
[thumb|right|பியாஸ் ஆறு [இமாச்சல பிரதேசம் ]]

**பியாஸ் ஆறு** இமாச்சலப் பிரதேசத்தில் உற்பத்தியாகி 470 கி.மீ. தொலைவு ஓடி பஞ்சாப் 
மாநிலத்தை வளம் கொழிக்க செய்து சத்லஜ் ஆற்றுடன் கலக்கிறது. மணாலி இவ்வாற்றின் கரையில் உள்ள நகராகும்.
**பியாஸ்** என்ற பெயர் இந்து சமயத்தின் பெரும் காப்பியங்களில் ஒன்றான மகாபாரதத்தை எழுதிய வியாச முனிவரின் பெயரில் இருந்து தோன்றியதாக கருதப்படுகிறது. இமாச்சல பிரதேச மாநிலத்தில் இவ்வாற்றை *விபாசா* என்றும் அழைகின்றனர். மாவீரர் அலெக்சாண்டரின் இந்திய படையெடுப்பின் கிழக்கு எல்லையாக பியாஸ் ஆறு அமைந்திருந்தது.
பியாஸ் ஆறு இமாச்சல பிரதேச மாநிலத்தில் உள்ள ரோட்டங் பாஸ் என்ற இடத்தில் தோன்றி, பஞ்சாப் மாநிலத்தில் உள்ள ஹரிக்கே என்னும் இடத்தில் சத்லஜ் ஆற்றுடன் கலக்கிறது. பியாஸ் ஆற்றின் நீர் சிந்து நீர் ஒப்பந்தத்தின்படி இந்தியாவினால் பயன்படுத்தப்படுகிறது.

பஞ்சாப் மாநிலத்தில் பாயும் பியாஸ் ஆறு குர்தாஸ்பூர்-ஹோசியர்பூர் மாவட்ட எல்லையாகவும், குர்தாஸ்பூர்-கபுர்தலா மாவட்ட எல்லையாகவும், அம்ரித்சர்-கபுர்தலா மாவட்ட எல்லையாகவும் உள்ளது. பியாஸ் ஆறு கலக்கும் ஹரிக்கே அம்ரித்சர் மாவட்டத்தின் தெற்கே பெரேஷ்பூர், அம்ரித்சர் மற்றும் கபுர்தலா மாவட்டங்களின் எல்லையில் அமைந்துள்ளது.

## வெளி இணைப்பு
* அம்ரித்சர் மாவட்டத்தின் வரைபடத்தில் பியாஸ் ஆறு 
* குர்தாஸ்பூர் மாவட்டத்தின் வரைபடத்தில் பியாஸ் ஆறு

பகுப்பு:வேத கால ஆறுகள்
பகுப்பு:பஞ்சாப் (இந்தியா) ஆறுகள்
பகுப்பு:பண்டைய இந்திய ஆறுகள்
புளிங்காடி

[thumb|right|200px|[மூலிகைகளுடன் கலக்கப்பட்ட புளிங்காடிப் புட்டிகள் ]]
**புளிங்காடி** (*vinegar*) என்பது எத்தனால் என்னும் நீர்மத்தை நொதிக்க வைப்பதின் மூலம் உருவாக்கப்படும் நீர்மப் பொருள். இதின் முக்கிய உட்பொருளான எத்தனாயிக் காடி (மற்றொரு பெயர் : அசிட்டிக் காடி), 4 முதல் 8 விழுக்காடு வரை நீர்த்த நிலையில் காணப்படுகிறது. பழச்சாறு அல்லது காய்கறிச்சாறு ஆகையவற்றை நொதிக்க விடுவதன் மூலமும் இது கிடைக்கும். ஊறுகாய் போன்றவற்றை கெடாமல் பாதுகாக்கப் பயன்படும் புளிங்காடியில் இக்காடி 18 சதவீதம் வரை காணப்படுகிறது. இயற்கை முறையில் தயாரிக்கப்படும் புளிங்காடியில் சிறிய அளவில் டார்ட்டாரிக் காடி (அமிலம்), நரந்தக் காடி (அமிலம்), மற்றும் வேறு சில காடிகளும் காணப்படுகின்றன. பண்டைய காலம் தொட்டே புளிங்காடி உலகம் முழுவதும் பயன்பாட்டில் இருந்து வருகின்றது.

பகுப்பு:உணவுப் பொருட்கள்
பகுப்பு:சுவைப்பொருட்கள்
பகுப்பு:வீட்டு வேதிப்பொருள்கள்

## மேற்கோள்கள்
டாரோ ஆசோ

**டாரோ ஆசோ** (麻生太郎, *Asō Tarō*, பி. செப்டம்பர் 20, 1940) ஒரு ஜப்பானிய அரசியல்வாதி, அந்நாட்டின் 92ஆவது பிரதமர். ஜப்பானிய லிபரல் மக்களாட்சிக் கட்சியின் தலைவராகவும் பணியாற்றுகிறார். 1979 முதல் ஜப்பானிய பிரதிநிதியவையில் உறுப்பினராக இருக்கிறார். 2005 முதல் 2007 வரை ஜப்பானிய வெளியுறவு அமைச்சராக பணி புரிந்தார்.

2008இல் செப்டம்பர் 24ஆம் தேதி ஜப்பானிய பிரதிநிதியவை இவரை பிரதமராக தேர்வு செய்துள்ளது.

பகுப்பு:சப்பானிய அரசியல்வாதிகள்
பகுப்பு:1940 பிறப்புகள்
பகுப்பு:வாழும் மக்கள்
மொழிக் கொள்கை

அனேக நாடுகள் அல்லது அரசுகள் மொழி தொடர்பாக ஒரு கொள்கையைக் கொண்டிருக்கின்றன.  பல நாடுகளில் அரசமைப்புச் சட்டத்திலேயே மொழிப் பயன்பாடு தொடர்பான கூற்றுக்கள் உண்டு.  மொழிக் கொள்கை தவறாக அமையும் பொழுது, அது பெரும் பிரச்சினைகளுக்கு இட்டுச் செல்லலாம்.  இந்தியாவில் நடந்த இந்தி எதிர்ப்பு போராட்டங்கள், இலங்கையில் வெடித்த ஈழப்போராட்டம் ஆகியவற்றுக்கு அந்த நாடுகளின் ஏற்றுக்கொள்ளப்படாத மொழிக் கொள்கைகள் காரணமாக அமைந்தன.  இன்றைய காலகட்டத்தில் பல நாடுகள் பன்மொழிகளையும் பாதுகாக்கும் பண்புடனேயே சட்டங்களை அமைக்க முனைகின்றன.

## மொழி உரிமை
மொழி உரிமை என்பது, ஒரு மொழி அல்லது பல மொழிகளை எந்த சூழலிலும் பயன்படுத்த அளிக்கப்படும் மனித மற்றும் சமூக உரிமை ஆகும்.
மொழி உரிமை + மனித உரிமை=மொழியியல் மனித உரிமை.
அனைத்து மொழி உரிமைகளும்  மொழியியல் மனித உரிமை ஆகாது,ஆனால் அனைத்து மொழியியல் மனித உரிமைகளும் மொழி உரிமை ஆகும்.மொழி சார்ந்த உரிமைகளுக்கு எடுத்துக்காட்டு மொழி அடையாளம்,தாய் மொழி அணுகுமுறை,எந்த மொழியயையும் கட்டயாப்படுத்தி திணிக்காமை,மொழி அடிப்படையில் முறையான முதன்மை கல்விக்கான அணுகல் மற்றும் சிறுபான்மை மொழிக் குழுக்களை தனித்துவமான குழுக்களாக நிலைநிறுத்தும் உரிமை முதலியனவாகும்.

மொழியியல் உரிமைகளின் உலகளாவிய பிரகடனத்தை, ஸ்பானியா நாட்டிலுள்ள பார்சிலோனா நகரில் ஐக்கிய நாடுகள் கல்வி, அறிவியல், பண்பாட்டு நிறுவனம் ஜூன் 6,1996 அன்று அங்கீகரித்தது..

## அரச மொழி
ஒரு அரசின் மொழிக் கொள்கை அரச மொழியை தீர்மானிக்கிறது.  அரச மொழி என்பது ஒரு அரசின் நாளாந்த அலுவல்கள் நடைபெறும் மொழி ஆகும்.  எடுத்துக்காட்டாக தமிழ்நாடு அரசு தமிழ் மொழியை அரச மொழியாக கொண்டுள்ளது.

## இணைப்பு மொழி
மொழிக் கொள்கை இணைப்பு மொழியையும் வரையறை செய்யலாம்.  இந்தியாவில் ஆங்கிலம் அல்லது இந்தி நடுவண் அரசுக்கும் தமிழ்நாடு அரசுக்கும் இணைப்பு மொழிகளாக இருக்கின்றன.

## மேற்கோள்கள்

பகுப்பு:மொழியியல்
பகுப்பு:மொழி உரிமைகள்